पाएं अपने शहर की ताज़ा ख़बरें और फ्री ई-पेपरडाउनलोड करें
हरियाना रोड स्थित शिवपुरी में एक बुजुर्ग महिला ने कोई जहरीली चीज निगल ली, जिससे उसकी तबीयत खराब हो गई और उसने उल्टियां करनी शुरू कर दीं। मौके पर मौजूद शिवपुरी के इंचार्ज मास्टर विजय कुमार व वहां मौजूद अश्विनी शर्मा व अन्य सेवादारों ने सेवकों ने महिला को पानी आदि पिलाया व एंबुलेंस बुलाकर उसे अस्पताल भेजा, लेकिन महिला ने रास्ते में ही दम तोड़ दिया। बुजुर्ग महिला की पहचान गुरमीत कौर निवासी न्यू सिविल लाईन होशियारपुर के तौर पर हुई है।
सोमवार सुबह करीब 10 बजे महिला शिवपुरी की सीढ़ियों पर बैठी थी। सूचना मिलने पर महिला के परिजन भी अस्पताल पहुंच गए। बुजुर्ग महिला ने ऐसा क्यों किया इसके बारे में परिजन भी कुछ नहीं बता सके। थाना सदर के प्रभारी तलविंदर सिंह ने कहा कि पुलिस ने शव कब्जे में लेकर सिविल अस्पताल के शव गृह में रखवा दिया है। पोस्टमार्टम रिपोर्ट के बाद अगली कार्रवाई की जाएगी। उन्होंने बताया कि महिला के पास से मिले सामान में से 68 हजार के करीब रुपए बरामद हुए हैं। महिला 3 दिन से घर से लापता थी। पुलिस ने महिला के बेटे के बयान दर्ज कर लिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn